
DR.30.10.2008 17 
 
 

Kelmarin dulu Yang Berhormat Menteri telah pun merasmikan bahawa penurunan 
harga barang yang dimulakan oleh sebuah supermarket di Kinrara dan pagi ini juga telah 
ada satu hypermarket yang menurunkan harga, prices.  Kelmarin dulu hypermarket itu ada 
1,200 item ataupun barang-barang yang disenaraikan dikurangkan harga daripada harga 
dahulu dan kita akan memantau supaya peniaga-peniaga kecil kita akan juga bersama-
sama dapat perniagaan yang bagi hak mereka.  Sekian, terima kasih.   
 
10. Tuan Muhammad bin Haji Husain [Pasir Puteh] minta Menteri Pertanian dan 
Industri Asas Tani menyatakan jumlah kerugian akibat kebakaran bot-bot laut dalam yang 
berlaku di pelabuhan Tok Bali pada akhir Jun lepas.   

Menteri Pertanian dan Industri Asas Tani [Dato' Mustapa Mohamed]:  Tuan 
Yang di-Pertua, soalan ini soalan yang spesifik iaitu satu kebakaran yang berlaku di Tok 
Bali pada bulan Jun tahun ini.  Sebelah petang bulan Jun yang lepas.   

Soalannya berkaitan dengan jumlah kerugian yang terlibat akibat kebakaran 
tersebut.  Lima bot telah terlibat dalam kebakaran tersebut, satu tenggelam Tuan Yang di-
Pertua, satu separuh terbakar dan satu lagi rosak cuma wiring dan peralatannya. Mengikut 
taksiran yang dibuat, kerugian ialah kira-kira RM3 juta dan kebakaran ini berlaku akibat 
kebakaran dapur gas yang tidak ditutup dengan sempurna bersebelahan dengan bilik enjin 
salah sebuah bot yang terlibat.  Jadi itu jawapan kepada soalan spesifik Yang Berhormat 
Pasir Puteh.  Terima kasih.   

Tuan Muhammad bin Haji Husain [Pasir Puteh]:  Untuk makluman yang kita 
terima bahawa bot-bot ini dikuasai oleh awak-awak asing khususnya daripada Thailand.  
Adakah kerajaan sudah buat satu penyiasatan tentang peranan awak-awak asing ini masuk 
ke pusat penjaja ikan Tok Bali itu yang setelah berlakunya kebakaran yang melibatkan lima 
buah bot ini, menjadikan penduduk tempatan merasakan bahawa ini melibatkan 
keselamatan kepada penduduk tempatan kerana awak-awak asing telah melakukan 
berbagai-bagai perkara jenayah di kawasan di Tok Bali sekarang ini.  Mencuri, gejala sosial 
bahkan berlaku juga pembunuhan.   

Soalan saya ialah adakah kerajaan bercadang untuk menyediakan atau 
mewujudkan satu sistem security kepada awak-awak asing ini yang masuk ke 
Perkampungan Tok Bali yang menjamin keselamatan dan kesejahteraan kepada penduduk 
tempatan ini.  Terima kasih.   

Dato' Mustapa Mohamed:  Tuan Yang di-Pertua, pada masa ini terdapat kira-kira 
20,000 orang asing yang bekerja sebagai krew atas bot-bot nelayan daripada kira-kira 
90,000 nelayan di Malaysia, 20,000 merupakan awak-awak asing iaitu kira-kira 25% dan 
pada masa ini kita masih lagi gagal untuk menggalakkan rakyat Malaysia untuk 
berkecimpung dalam bidang ini.  Ini cabaran yang kita hadapi dalam industri perikanan 
khususnya dalam industri laut dalam di mana krew dikehendaki keluar ke laut dua minggu 
dalam sebulan umpamanya dan tidak ramai rakyat Malaysia yang sanggup untuk keluar ke 
laut dua minggu tanpa bertemu dengan anak isteri terlalu lama bagi mereka.   

Di Tok Bali mengikut anggaran ada kira-kira 3,000 awak-awak asing yang bekerja 
dalam kira-kira terdapat 250 bot laut dalam di Tok Bali.  Ada kira-kira 3,000 krew asing yang 
bekerja di Tok Bali.   

Jadi soalan Yang Berhormat apakah kerajaan bercadang untuk melaksanakan 
sistem keselamatan supaya krew asing ini tidak mengancam penduduk tempatan.  
Kerajaan sedar bahawa ada laporan-laporan yang dibuat di balai polis tentang gangguan 
yang dilakukan oleh krew asing ini sehingga menimbulkan ancaman keselamatan.  Ini satu 
masalah yang agak serius.  Kita tidak mahu kehadiran krew asing ini menimbulkan masalah 
kepada penduduk tempatan.   

Jadi pihak keselamatan telah pun mengambil beberapa tindakan tetapi jelas 
bahawa tindakan ini belum lagi berkesan dan insya-Allah kita akan memperketatkan lagi 
langkah-langkah untuk memastikan bahawa mereka tidak mengganggu ketenteraman 
awam.  Kalau mengikut peraturannya, mereka tidak boleh keluar daripada kawasan tertentu 
yang mereka boleh beroperasi.  Tidak boleh keluar ke pekan Pasir Puteh umpamanya.  



Kelmarin dulu Yang Berhormat Menteri telah pun merasmikan bahawa penurunan harga barang yang dimulakan oleh sebuah supermarket di Kinrara dan pagi ini juga telah ada satu hypermarket yang menurunkan harga, prices. Kelmarin dulu hypermarket itu ada 1,200 item ataupun barang-barang yang disenaraikan dikurangkan harga daripada harga dahulu dan kita akan memantau supaya peniaga-peniaga kecil kita akan juga bersama- sama dapat perniagaan yang bagi hak mereka. Sekian, terima kasih. 10. Tuan Muhammad bin Haji Husain [Pasir Puteh] minta Menteri Pertanian dan Industri Asas Tani menyatakan jumlah kerugian akibat kebakaran bot-bot laut dalam yang berlaku di pelabuhan Tok Bali pada akhir Jun lepas. Menteri Pertanian dan Industri Asas Tani [Dato' Mustapa Mohamed]: Tuan Yang di-Pertua, soalan ini soalan yang spesifik iaitu satu kebakaran yang berlaku di Tok Bali pada bulan Jun tahun ini. Sebelah petang bulan Jun yang lepas. Soalannya berkaitan dengan jumlah kerugian yang terlibat akibat kebakaran tersebut. Lima bot telah terlibat dalam kebakaran tersebut, satu tenggelam Tuan Yang di- Pertua, satu separuh terbakar dan satu lagi rosak cuma wiring dan peralatannya. Mengikut taksiran yang dibuat, kerugian ialah kira-kira RM3 juta dan kebakaran ini berlaku akibat kebakaran dapur gas yang tidak ditutup dengan sempurna bersebelahan dengan bilik enjin salah sebuah bot yang terlibat. Jadi itu jawapan kepada soalan spesifik Yang Berhormat Pasir Puteh. Terima kasih. Tuan Muhammad bin Haji Husain [Pasir Puteh]: Untuk makluman yang kita terima bahawa bot-bot ini dikuasai oleh awak-awak asing khususnya daripada Thailand. Adakah kerajaan sudah buat satu penyiasatan tentang peranan awak-awak asing ini masuk ke pusat penjaja ikan Tok Bali itu yang setelah berlakunya kebakaran yang melibatkan lima buah bot ini, menjadikan penduduk tempatan merasakan bahawa ini melibatkan keselamatan kepada penduduk tempatan kerana awak-awak asing telah melakukan berbagai-bagai perkara jenayah di kawasan di Tok Bali sekarang ini. Mencuri, gejala sosial bahkan berlaku juga pembunuhan. Soalan saya ialah adakah kerajaan bercadang untuk menyediakan atau mewujudkan satu sistem security kepada awak-awak asing ini yang masuk ke Perkampungan Tok Bali yang menjamin keselamatan dan kesejahteraan kepada penduduk tempatan ini. Terima kasih. Dato' Mustapa Mohamed: Tuan Yang di-Pertua, pada masa ini terdapat kira-kira 20,000 orang asing yang bekerja sebagai krew atas bot-bot nelayan daripada kira-kira 90,000 nelayan di Malaysia, 20,000 merupakan awak-awak asing iaitu kira-kira 25% dan pada masa ini kita masih lagi gagal untuk menggalakkan rakyat Malaysia untuk berkecimpung dalam bidang ini. Ini cabaran yang kita hadapi dalam industri perikanan khususnya dalam industri laut dalam di mana krew dikehendaki keluar ke laut dua minggu dalam sebulan umpamanya dan tidak ramai rakyat Malaysia yang sanggup untuk keluar ke laut dua minggu tanpa bertemu dengan anak isteri terlalu lama bagi mereka. Di Tok Bali mengikut anggaran ada kira-kira 3,000 awak-awak asing yang bekerja dalam kira-kira terdapat 250 bot laut dalam di Tok Bali. Ada kira-kira 3,000 krew asing yang bekerja di Tok Bali. Jadi soalan Yang Berhormat apakah kerajaan bercadang untuk melaksanakan sistem keselamatan supaya krew asing ini tidak mengancam penduduk tempatan. Kerajaan sedar bahawa ada laporan-laporan yang dibuat di balai polis tentang gangguan yang dilakukan oleh krew asing ini sehingga menimbulkan ancaman keselamatan. Ini satu masalah yang agak serius. Kita tidak mahu kehadiran krew asing ini menimbulkan masalah kepada penduduk tempatan. Jadi pihak keselamatan telah pun mengambil beberapa tindakan tetapi jelas bahawa tindakan ini belum lagi berkesan dan insya-Allah kita akan memperketatkan lagi langkah-langkah untuk memastikan bahawa mereka tidak mengganggu ketenteraman awam. Kalau mengikut peraturannya, mereka tidak boleh keluar daripada kawasan tertentu yang mereka boleh beroperasi. Tidak boleh keluar ke pekan Pasir Puteh umpamanya.